Publication: Magyar Közlöny
Issue: MK-2008-139 (Year: 2008, Number: 139)
Era: 2004-2010
Section: 6. számú melléklet a 27/2008. (IX. 26.) OKM rendelethez
Paragraph Index: 859

6. A reflexiót irányító kérdések 1-4. évfolyam 5-6. évfolyam 7-8. évfolyam 9-12. évfolyam - Legyen alkalmuk a tanulóknak arra, hogy választ keressenek olyan kérdésekre, mint a következők. - Milyen jellemző tulajdonságai vannak? Miben hasonlítok másokhoz? Miben különbözöm másoktól? - Mire vagyok képes? Mire nem vagyok képes? - Milyen szeretnék lenni? - Miért van szükség szabályokra? - Mit jelent az, hogy cigány, roma, beás, szinto, gazho, stb.? Legyen alkalmuk a tanulóknak arra, hogy választ keressenek olyan kérdésekre, mint a következők. - Ki a cigány? Ki a magyar? Ki a francia, Ki az eszkimó, ki a busman, stb.? - Miben hasonlítunk mindannyian? Honnan erednek az emberek közötti különbségek? - Miért gondolkodnak másként a különböző életkorú emberek? - Mi mindentől függhet a döntések és tettek megítélése? - Miért vannak szegények és gazdagok? Legyen alkalmuk a tanulóknak arra, hogy választ keressenek olyan kérdésekre, mint a következők. - Mit jelent az, hogy minden embert egyenlő méltóság illet meg? - Hányféle identitása lehet egy embernek? - Miért nem viselnek háborút a cigányok? - Milyen szerepet játszik a média a cigányok megítélésében? Legyen alkalmuk a tanulóknak arra, hogy választ keressenek olyan kérdésekre, mint a következők. - Vannak-e abszolút erkölcsi értékek? Melyek a cigány kultúra értékei? - Miért kerülhet ellentmondásba erkölcs és jog? Milyen a megítélése a Cigány Törvénynek (Romani Kris) és a Magyar Igazságszolgáltatásnak? - Hányféle közösségi identitása lehet egy embernek? Van e szabad identitásválasztás? Milyen megnyilvánulási lehetőségei vannak a cigány identitásnak? - Milyen mértékben határozza meg a lakókörnyezet az emberek mindennapi életét és kultúráját? - Mitől függnek az egyes emberek, embercsoportok érdekei? - Miért vannak gazdag és szegény országok? Miért vannak munkanélküliek? - Mi a hit, a vallás szerepe a cigányok életében? - Haladhat-e kényszerpályán egy ország történelme? - Hogyan élhetnek együtt különböző kultúrák, vallások, népek? Milyen lehetőségei és akadályai vannak a kultúrák közötti kommunikációnak? - Mi az erőszak szerepe a történelemben? - Hogyan változott az állam szerepe a történelemben a cigányokkal kapcsolatosan? 2008/139. szám

Source: https://magyarkozlony.hu/hivatalos-lapok/88ca5c9dfa3a58780f0e827caef87f115d5b9017/dokumentumok/76e18e3a897291d14661d3cec10f4f93aaab9e18/letoltes